Roeland fan Achelen
Roeland fan Achelen wie in Frysk grytman. Wie troud mei Womck, dochter fan Juw Mockema en Lisk Heringa, by wa't er in dochter hie. Yn 1602 wenne hy yn Ferwert op Camminghastate.

Yn de Nederlânske Opstân keas er de Spaanske side en waard op 14 oktober 1572 oansteld as grytman fan Dantumadiel. Op 29 oktober lei hy de eed ôf by syn neef Igram fan Achelen, presidint fan it Hof. Wie yn 1573 ek dykgraaf fan Dantumadiel. Yn 1576 ruile hy mei Oene fan Wytsma syn gritenij tsjin dy fan Hinnaarderadiel, mar binnen in jier die er dêr al ôfstân fan, twongen troch de tiidsomstannichheden.  

Nederlânsk amtner
Nederlânsk politikus
Frysk amtner
Frysk dykgraaf
Frysk politikus
Grytman fan Dantumadiel
Grytman fan Hinnaarderadiel
Frysk persoan fan Nederlânsk komôf
Brabânsk persoan
Ferwert
Persoan berne yn de 16e iuw
Persoan stoarn yn de 17e iuw